Potgooi - Nuus & Weer 15 Mei 2019 - NETRADIOSA
Potgooi – Nuus & Weer 15 Mei 2019
15/05/2019 Corrie Slabbert Nuus, Potgooi/Podcast 0
Elvis Ramosebudi is skuldig bevind dat hy beplan het om Jacob Zuma en ander ANC hooggeplaastes wou vermoor. Hy het glo ’n lang lys name gehad van mense wat vermoor moes word, en hy het briewe uitgestuur met die bedoeling om moordenaars te vind. Hy is egter in die Johannesburgse Landdroshof skuldig bevind nadat die staat daarin geslaag het om uit te wys dat hy oor ’n lys name beskik wat almal vermoor moes word. Ramosebudi is sedert 2017 in aanhouding en in die uitspraak van die landdros word aangedui dat hy en sy kamerade ernstig is met die vermoording van Zuma, Ace Magashule en ander ANC leiers. Hy het ook so vêr gegaan as om briewe te stuur aan groot instansies waarin hy vra vir finansiële bystand om die mense te vermoor.
Die algemene verkiesing is verby, en nou is die eise van Eskom sodanig dat verbruikers die en skok na die ander gaan kry met elektrisiteit tarief verhogings. Munisipaliteite regoor die land gaan nou ’n 15,63% tarief aanpassing van Eskom kry nadat Nersa dit glo goedgekeur het.
Die dogter van wyle dr. Hendrik Verwoerd, se seun, dr. Wynand Boshoff, wat werksaam is in die Noord-Kaap, sit eersdaags in die parlement. Dr. Boshoff is ’n munisipale raadslid wat naweke op Orania deurbring, maar sal as verteenwoordiger van die Vryheidsfront Plus, eersdaags as parlementslid gesien word.
Die pas afgelope verkiesing het die sukkelende ekonomie nog ’n tree nader aan rommel status gedruk met die geweldige groot uitgawes wat politieke partye aangegaan het. Behalwe dat die belastingbetalers moes opdok vir die staat se uitgawes waarvan die bedrag onbekend is, maar wel miljoene beloop het, is die politieke partye se magsug weereens getoon. Die ANC het meer as een miljard spandeer in sy poging om die land se regeerder te bly, terwyl die ander 47 politieke partye gesamentlik net meer as een miljard rand spandeer het. Politieke ontleders reken die verkwisting het geen uitwerking getoon op wie ’n kiesers oortuig het om vir ’n ander party te stem nie, en daar het weinig veranderings plaasgevind behalwe dat die VF Plus sy posisie aansienlik verstewig het, en so ook die Malema party.
Die polisie in Noord-Transvaal is op soek na sewe verhoor afwagtende misdadigers wat ontsnap het die afgelope naweek. Die verdagtes het glo Saterdagnag uit die polisieselle ontsnap wat daarvan beskuldig word dat hulle plofstof by hulle gehad het wat intussen gekonfiskeer is. Onbevestigde berigte lui dat die misdadigers nnie uit die selle kon ontsnap sonder die hulp van iemand buit die selle nie. Van die aangehoudenes word as gevaarlik beskou, en sommige word ook aangekla vir wapen diefstal en gewapende roof.
2 Mans is gistermiddag in spitsverkeer met speelgoed pistool by ’n verkeerslig in Braamfontein met speelgoed pistool in hulle moter aangehou en is beveel om hulle selfone te oorhandig waarna die aanvallers met ontvangs van ‘n foon op die vlug geslaan het. Die mans was erg getraumatiseer deur die voorval.
Dertig vroue is by Botshabelo in die Vrystaat in hegtenis geneem in verband met bedrog. Die vroue het na bewering doktersbriewe uitgereik wat aandui dat mense kwalifiseer vir maatskaplike toelaes. Die slagoffers van die bedrogspul moes 200 rand betaal vir die diens
Die Zondo-kommisie van ondersoek na staatskaping hervat vanoggend sy sitting in Johannesburg wanneer die waarnemende groepshoof van Transnet, Mohammed Mahomedy getuienis sal lewer.
Die voormalige Openbare Beskermer, Thuli Madonsela het ‘n beroep op President Cyril Ramaphosa gedoen om mense in sy kabinet aan te stel wat vertrou kan word vir hulle etiese leierskap en integriteit. Madonsela het die Aartsbiskop Thabo Makgoba-ontwikkelingstrust lesing by die Universiteit van die Wes-Kaap gelewer.
Die verhoor van die 19-jarige Xander Bylsma wat tereg staan vir die moord op twee meisies in die koshuis van die Hoërskool Stella, word vandag in die hooggeregshof in Mahikeng voortgesit. Die 17-jarige Sharnelle Hough en die 16-jarige Marna Engelbrecht is in Mei verlede jaar dood in die koshuis gevind.
Die seun van oudpresident Jacob Zuma, Duduzane, verskyn vandag weer in die Randburg Landdroshof. Duduzane Zuma staan tereg op aanklagte van strafbare manslag en roekelose bestuur. Hy word aangekla in verband met ‘n botsing in Februarie 2014 wat gelei het tot die dood van ‘n taxi-passasier.
Die Gautengse polisiekommissaris, Elias Mawela, is vol vertroue dat verdagtes in die rooftog Maandag by ‘n skool in Mamelodi, binnekort in hegtenis geneem sal word. Gister het die polise afgekom op ‘n voertuig wat in die rooftog by die Viva-stigting se skool in die gebied gebruik is. Die voertuig is naby die misdaadtoneel gevind. Mawela sê DNS-monsters word tans getoets. Die rowers het die besittings van 19 buitelandse studente en hulle dosente geroof wat die skool as deel van ‘n uitreikprogram besoek het. Twee mense is ook in die voorval gewond toe die rowers skote afgevuur het.
Warmbad – Gedeeltelik bewolk en koel in die oggend maar warmer later met ‘n Min 11 Max 25
Nelspruit – Sonnig en koel in die oggend maar warmer later met ‘n Min 12 Max 29
Pretoria – Gedeeltelik bewolk met ‘n Min 15 Max 25
Vereeniging – Sonskyn met ‘n Min 15 Max 25
Rustenburg – Gedeeltelik bewolk en koel in die oggend maar warmer later met ‘n Min 13 Max 26
Bloemfontein – Gedeeltelik bewolk en koel in die oggend maar warmer later met ‘n Min 12 Max 24
Kimberley – Gedeeltelik bewolk en koel in die oggend maar warmer later met ‘n Min 16 Max 26
Durban – Gedeeltelik bewolk en warm met ‘n Min 20 Max 28
Oos-London – Gedeeltelik bewolk en met ‘n Min 18 Max 23
Upington – Gedeeltelik bewolk en baie warm later vandag met ‘n Min 18 Max 29
Kaapstad – Gedeeltelik bewolk en koel met reën plek plek met ‘n Min 15 Max 18
Port Elizabeth – Gedeeltelik bewolk en koel met reën plek plek met ‘n Min 12 Max 19
Sutherland – Sonnig en koud in die oggend met ‘n Min 6 Max 22
Kik HIER om op ons winkel te bestel
15:00 – Lulu se storietyd – saam met Cathy
Potgooi – Menslief ek is lief vir jou: Om Perfek te wees 6 Mei 2019